محمد عارف ہرسنگھ پوری

محمد عارف ہرسنگھ پوری  (ولادت: 1875ء، وفات: 1944ء) ہندوستان کے ایک عالم دین، صوفی بزرگ اور ماہرِ علوم دینیہ تھے۔ انھوں نے اپنی زندگی علم و عمل، تدریس و تبلیغ اور روحانی اصلاح و تربیت میں بسر کی۔ ان کی روحانی نسبت شاہ فضل الرحمن گنج مراد آبادی سے تھی۔

 ابتدائی زندگی اور خاندان 
محمد عارف ہرسنگھ پوری کا اصل نام محمد عارف تھا۔ ان کے والد شیخ بلاغت حسین اور نانا قاضی عصمت اللہ تھے، جو اپنے وقت کے دیندار شخصیت کے طور پر جانے جاتے تھے۔ ان کی پیدائش سعدی پور، سمستی پور (بہار، بھارت) میں شعبان کے مہینے کی درمیانی شب، 1242 فصلی (تقریباً 1875ء) میں ہوئی۔ ان کا تعلق ایک علمی اور مذہبی گھرانے سے تھا

 تعلیم و تربیت 
محمد عارف نے ابتدائی تعلیم اپنے والد سے حاصل کی۔ فارسی اور عربی کی تعلیم کے لیے انھوں نے مولانا عبد الواسع سعدی پوری سے اکتسابِ علم کیا، جو مناجات مقبول جیسی تصنیف کے لیے معروف تھے۔
بعد ازاں انھوں نے مدرسہ فیض عام کانپور میں تعلیم حاصل کی، جہاں ان کے اساتذہ میں مولانا احمد حسن کانپوری اور مولانا خیر الدین شامل تھے۔ ان سے انھوں نے فقہ، حدیث، صرف و نحو کی تعلیم حاصل کی۔

 روحانی تربیت 
روحانی طور پر محمد عارف نے مولانا فضل الرحمن گنج مراد آبادی سے بیعت کی اور ان کی صحبت میں اصلاحی اور روحانی تربیت حاصل کی۔ فضل الرحمن گنج مراد آبادی کے انتقال کے بعد انھوں نے ان کے خلفاء حضرت احمد میاں اور مولانا عبد الکریم سے رہنمائی حاصل کیعالم شخصیت تھے۔
مزید برآں، انھوں نے محمد علی مونگیری کے ساتھ تیس سال گزارے اور ان سے بھی روحانی تربیت حاصل کی
سنہ 1336ھ (مطابق 1908ء) میں انھوں نے حج بیت اللہ کی سعادت حاصل کی۔

 تدریس اور اصلاحی خدمات 
تعلیم مکمل کرنے کے بعد محمد عارف نے کچھ عرصے تک تدریس سے وابستگی اختیار کی۔
انھوں نے مدرسہ رحمانیہ سوپول میں تدریس کے فرائض انجام دیے اور عربی علوم کی ترویج میں حصہ لیا۔
بعد ازاں انھوں نے اصلاح و تبلیغ کا سلسلہ اپنایا اور عوام میں دینی شعور بیدار کرنے کے لیے وعظ و نصیحت کا سلسلہ جاری رکھا۔

 وفات 
محمد عارف ہرسنگھ پوری کا انتقال 9 صفر المظفر 1363ھ مطابق 4 فروری 1944ء، بروز جمعہ ہوا۔ ان کی عمر 79 سال تھی۔ انھیں ان کے آبائی گاؤں ہرسنگھ پور (بہار) میں سپرد خاک کیا گیا۔

 حوالہ جات